Nr. \_\_\_\_\_\_ Prot. Tiranë më \_\_\_/\_\_\_ 2019

**LËNDA:** Njoftim për shpallje konkursi publik.

**DREJTUAR:** AGJENCISË SË PROKURIMIT PUBLIK

**TIRANË**

**Universiteti Politeknik i Tiranës, Fakulteti i Inxhinierisë Matematike dhe Inxhinierisë Fizike, shpall vendet e lira si më poshtë:**

1. **Departamenti i Inxhinierisë Matematike shpall 3 (tre) vende pune për personel akademik, kandidatët duhet të plotësojnë këto kritere:**

1. Të kenë fituar diplomë të ciklit të dytë “Master i Shkencave” në sistemin 3+2 në Inxhinieri Matematike pranë FIMIF, UPT; ose degë ekuivalente me to në ndonjë universitet të huaj jashtë vendit (Diplomë që është ekuivalentuar nga MASR).

2. Të kenë fituar diplomë të ciklit të dytë “Master i Shkencave” në sistemin 3+2 në Matematikë ose Inxhinieri Matematike dhe Informatike në Fakultetin e Shkencave të Natyrës, UT, ose degë ekuivalente me to në ndonjë universitet të huaj jashtë vendit (Diplomë që është ekuivalentuar nga MASR).

3. Diplomë të matematikës speciale 5-vjeçare (program i vjetër studimi) ose diplomë ekuivalente me të në Fakultetin e Shkencave të Natyrës, UT.

4. Të kenë përfunduar studimet me notë mesatare:

Mbi 8 (në të dy ciklet e studimit Bachelor dhe Master i Shkencave), për studentët që kanë përfunduar studimet në Shqipëri, ose të ekuivalentuar mbi 8, për studentët që kanë përfunduar studimet jashtë Shqipërisë.

5. Kandidatët duhet të jenë të aftë të punojnë në grup. Nuk pranohet kandidati i përjashtuar nga puna për shkelje disiplinore dhe morale.

Departamenti propozon këto kritere për vlerësimin e kandidatëve, të renditura sipas rëndësisë së kriterit:

1. Titulli “Profesor” – “Profesor i Asociuar” - grada “Doktor”.
2. Ekselenca dhe rezultatet e kandidatit në programet e studimit.
3. Pozicioni në listën e renditjes së universiteteve e shkollës përkatëse jashtë vendit ku ka kryer studimet kandidati.
4. Artikujt shkencorë të botuar si dhe pjesëmarrjet me referime në konferenca shkencore.
5. Experiencë pune në mësimdhënie, preferohet stazh pune në universitete ose në shkolla të larta, eksperiencë në procesin e kualifikimit shkencor, experiencë në hartimin dhe realizimin e projekteve të ndryshme.
6. Kultura e komunikimit e vlerësuar nëpërmjet intervistës së kandidatit.
7. Zotërimi i një gjuhe të huaj me dëshmi (anglisht, frëngjisht, gjermanisht) dhe kualiteti i dëshmisë i vlerësuar sipas standardit të Qendrës së Gjuhëve të Huaja UPT. Anglishtja ka përparësi.
8. Zotërimi i një gjuhe të dytë (italisht, spanjisht, rusisht etj.) me dëshminë përkatëse si më lart.
9. Njohja dhe përdorimi i kompjuterit dhe programeve bazë si Word, Excel etj. Njohja e programeve matematikore si Matlab, Maple, Mathcad, Matematika, Statistika, SPSS etj.
10. Pjesëmarrja në borde editoriale, referenca në revista dhe buletine, anëtarësime në borde të ndryshme konferencash apo dhe aktivitetesh të tjera me karakter akademik dhe mësimor, projekte etj.
11. Botime, artikuj të botuara në revista prestigjoze dhe me indeks të lartë.
12. **Qendra e gjuhëve të Huaja shpall 2 (dy) vende pune për personel akademik.**

 Kandidatët për gjuhën angleze duhet të plotësojë këto kritere:

1. Të ketë përfunduar studimet universitare në degën Gjuhë Angleze (sistemi 4-vjeçar ose 3+2) Bachelor dhe Master i Shkencave në Gjuhën Angleze, pranë FGJH, Universiteti i Tiranës, ose në ndonjë universitet të huaj në degë analoge të ekuivalentuar nga MASR.
2. Të ketë notë mesatare mbi 8 (tetë), për studentët që kanë përfunduar studimet në Shqipëri, ose të ekuivalentuar mbi 8 (tetë) për studentët jashtë Shqipërisë.
3. Të ketë notë mesatare mbi 8.5 në lëndët e specialitetit, ose ekuivalentuar mbi 8.5 për studentët jashtë Shqipërisë.
4. Të ketë përvojë pune dhe praktika mësimdhënie në këtë gjuhë, si dhe njohuri dhe shprehi të mira përkthimi, interpretimi e studimi përmes teknologjisë në fushat teknike e inxhinierike.
5. Zotërimi i një gjuhe të dytë (italisht, gjermanisht, spanjisht, frëngjisht etj.) me dëshminë përkatëse.
6. Kandidatët duhet të jenë të aftë të punojnë në grup. Nuk pranohet kandidati i përjashtuar nga puna për shkelje disiplinore dhe morale.

Kandidatët për gjuhën japoneze duhet të plotësojë këto kritere:

1. Të ketë përfunduar studimet universitare në degën Gjuhë - Letërsi Shqipe, Bachelor dhe Master i Shkencave, pranë FHF, Universiteti i Tiranës, ose në ndonjë universitet të huaj në degë analoge të ekuivalentuar nga MASR.
2. Të ketë notë mesatare mbi 8 (tetë), për studentët që kanë përfunduar studimet në Shqipëri, ose të ekuivalentuar mbi 8 (tetë) për studentët jashtë Shqipërisë.
3. Të ketë kulifikimet e duhura në degën mësuesi. Preferohen kandidatë me kualifikimet përkatëse në mësuesi dhe mësimdhënie, çertifikatë apo diplomë në gjuhët japoneze dhe shqipe.
4. Të ketë përvojë pune dhe praktika mësimdhënie në këtë gjuhë, si dhe njohuri dhe shprehi të mira përkthimi, interpretimi e studimi përmes teknologjisë në fushat teknike e inxhinierike.
5. Zotërimi i një gjuhe të dytë (anglisht, italisht, gjermanisht, spanjisht, frëngjisht etj.) me dëshminë përkatëse.
6. Kandidatët duhet të jenë të aftë të punojnë në grup. Nuk pranohet kandidati i përjashtuar nga puna për shkelje disiplinore dhe morale.

**III. DOKUMENTACIONI DHE AFATI I DORËZIMIT**

Kandidatët që aplikojnë duhet të dorëzojnë dokumentet si më poshtë:

1. Kërkesë me shkrim për aplikim;
2. Jetëshkrimin (CV) sipas formatit standard;
3. Fotokopje të pasaportës ose kartës së identitetit;
4. Diplomën e studimeve universitare dhe listën e notave të noterizuar; (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
5. Kopje e Diplomës Master i Nivelit të Dytë ose “DOKTOR” të noterizuar, në rast se ka. (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
6. Fotokopje të librezës së punës të noterizuar;
7. Vetëdeklarimin e gjendjes gjyqësore;
8. Vërtetim të gjendjes shëndetësore;
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e paraqitur;
10. Dëshminë e gjuhës së huaj të noterizuar.

Të gjithë kandidatët duhet të paraqesin brenda datës **08.02.2019** pranë Drejtorisë së Burimeve Njerëzore në Rektoratin e Universitetit Politeknik të Tiranës dokumentacionin e sipërcituar.

Rektori

**Prof. Dr. Andrea MALIQARI**